The Daily Show
The Daily Show jest američka late-night emisija i satirični televizijski program koji se emitira svake sedmice od ponedjeljka do četvrtka na kanalu Comedy Central. Emisija je prvi put emitirala 21. jula 1996, te ju je vodio Craig Kilborn sve do decembra 1998. Jon Stewart je preuzeo ulogu voditelja u januaru 1999. i vodio emisiju sve do 6. augusta 2015. učinivši emisiju više fokusiranu na politiku i medije nego na popularnu kulturu. Stewartova verzija emisije bila je druga najdugotrajnija emisija na kanalu Comedy Central odmah poslije South Parka i osvojila je 23 Emmy nagrade i 60 nominacija. The Daily Show opisuje program kao lažne vijesti i dobija komediju i satiru od nedavnih vijesti, političkih ličnosti, medijskih organizacija i često od vlastite emisije. Emisija najčešće počne sa Stewartovim dugim monologom koji se odnosi na nedavne događaje i često se pojavljuju razgovori između jednog ili više dopisnika i Jon Stewarta, koji usvoje karakter apsurdnih i duhovito pretjeranih dopisnika. Zadnji dio emisije je posvećen intervjuu sa nekim slavnim gostom, počev od glumaca i muzičara pa do autora dokumentarne literature i političkih ličnosti. Emisija je popularna među mlađom publikom te su organizacije kao The Pew Research Center utvrdile da su 80% redovnih gledatelja između 18 i 49 godina i 10% gledatelja gleda emisiju zbog novosti, 2% zbog detaljnog izvještavanja i 43% zbog zabave u odnosu na 64% koji gledaju CNN zbog novosti. Kritičari su izgrdili Stewarta zato što ne vodi ozbiljne razgovore sa svojim političkim gostima, od kojih je neki i ismijavao satirom u prethodim segmentima emisije. Stewart i ostali pisci emisije su odgovorili na ove kritike rekavši da nemaju nikakvu novinarsku odgovornost i da je njihova jedina dužnost kao komičari da zabavljaju ljudi. Kada je Stewart gostovao na CNNovoj emisiji Crossfire, uradio je parodiju ove debate te je izgrdio CNN i voditelje zato što oni ne vode dovoljno ozbiljne razgovore i ne pitaju "prava" pitanja tokom njihovih razgovora na svojoj informativnoj mreži. The Colbert Report je spin-off emisija od The Daily Show koju je vodio bivši dopisnik Stephen Colbert koja je počela sa emitiranjem 17. oktobra 2005. godine i završila sa emitiranje 18. decembra 2014. godine. Još jedna spin-off emisija je počela sa emitiranjem pod nazivom The Nightly Show with Larry Wilmore zamijenivši The Colbert Report. Emisija The Daily Show također je pomogla bivšem dopisniku i gostujućem voditelju Johnu Oliveru da dobije vlastitu emisiju na kanalu HBO pod nazivom Last Week Tonight with John Oliver. Stewart je 10. februara 2015, najavio da će se prestati s vođenjem emisije na kraju sezone. Njegova posljednja epizoda je emitovana 6. augusta 2015. Ujedno je bila posljednja epizoda prije ljetne stanke. Južnoafrički komičar Trevor Noah, koji se priključio ekipi The Daily Showa u decembru 2014, imenovan je za Stewartovog nasljednika, te je 28. septembra 2015. počeo voditi televizijski program.